cyanic-selkie/wikianc huggingface dataset:
Զգացմունքների հրապարակային արտահայտում
Պատանեկություն
Հայտնի է, որ ընտանիքից դուրս հարաբերություններն առավել մեծ նշանակություն են ստանում պատանեկության ընթացքում։ Թեև սոցիոլոգները հիմնական սոցիալական գործընթացների վերաբերյալ որոշ ուսումնասիրություններ են անցկացրել, դեռահասների միջև հարաբերությունների վերաբերյալ հետազոտությունների և տեսական կառուցվածքների մեծամասնությունն անցկացվել է զարգացման հոգեբանների կողմից ։ Մի շարք սոցիոլոգներ ուսումնասիրել են գենդերային հարաբերությունների ավելի ընդհանուր շրջանակը, թեև հիմնական ուսումնասիրություններից որոշները կենտրոնացած են մինչպատանեկության և վաղ պատանեկության վրա   ։ Նրանց աշխատանքը կարևոր է ընդգծելու համար այն, թե որքանով են այդ վաղ հարաբերությունների առանձնահատկությունները և նույնիսկ ինտենսիվ անձնական զգացմունքներն, ինչպիսիք են սիրահարվածությունը, սոցիալապես նախագծված ։ Նման փոխհարաբերությունների մասին դեռահասների պատկերացումները և նրանց վարքագիծը մեծապես կախված են այլ աղջիկների կամ տղաների հետ փոխազդեցությունից և շփումից ։ Գոյություն ունեն որոշակի կանոններ (օրինակ՝ միշտ պետք է սիրահարված լինել կամ սխալ է հանդիպել ավելի քան մեկ մարդու հետ), և բամբասանքները կամ այլ սոցիալական պատժամիջոցներն այդ կանոնների շուրջ ոչ ֆորմալ սոցիալական վերահսկողության կարևոր աղբյուրներ են ։
Ստորև բերված աղյուսակը ցույց է տալիս պատանեկության տարիքում մտերմության արտահայտման որակը և համատեքստը ․
Ընդհանուր համաձայնություն
Միացյալ Նահանգներում սովորաբար օգտագործվում է «սենյակ վերցրեք» («get a room») արտահայտությունը, երբ մարդը դժգոհություն է զգում իր կարծիքով մտերմության չափազանց հրապարակային արտահայտում նկատելուց հետո ։
Ծանոթագրություններ
Կատեգորիա:Հանրային ոլորտ Կատեգորիա:Համբույր Կատեգորիա:Ինտիմ հարաբերություններ Կատեգորիա:Միջանձնային հարաբերություններ
Ինեսա Արմանդ
Ինեսա Ֆյոդորովնա Արմանդ (Inessa Fyodorovna Armand, Инесса Фёдоровна Арманд, իրական ազգանունը՝ Էլիզաբեթ-Ինես Ստեֆան դ'Արբենվիլ [Elisabeth-Inès Stéphane d'Herbenville], գրական կեղծանուն՝ Ելենա Բլոնինա, ), ֆրանսիացի կոմունիստ քաղաքական գործիչ, բոլշևիկ հեղափոխական, ֆեմինիստ։
1904 թվականից եղել է ԽՄԿԿ անդամ։ Մասնակցել է 1905-1907 թվականների Ռուսական հեղափոխությանը։ Քաղաքական ակտիվ գործունեության համար մի քանի անգամ բանտարկվել է, աքսորվել, 1909 թվականին արտաքսվել Ռուսաստանից։ 1910-1912 թվականներին, որպես Փարիզի բոլշևիկյան խմբի նախագահության անդամ, կուսակցական աշխատանքներին զուգընթաց, Լենինի հանձնարարությամբ նամակագրություն է վարել այլ երկրներում գործող բոլշևիկյան խմբերի ղեկավարների հետ։
1912 թվականին ուղարկվել է Պետերբուրգ՝ ընդհատակյա աշխատանքի, ապա նորից փախել արտասահման։ 1915 թվականին աշխատել է Բեռնում։ Մասնակցել է Ցիմերվալդյան (1915 թվական) և Կինտալյան (1916 թվական) կոնֆերանսներին։ Հոկտեմբերյան հեղափոխությունից հետո ընտրվել է Համառուսաստանյան ԿԳԿ, ՌԿ(բ)Կ Մոսկվայի նահանգային կոմիտեի անդամ։ 1918 թվականից ղեկավարել է ՌԿ(բ)Կ ԿԿ–ի կինբաժինը։ Ակտիվ մասնակցություն է ունեցել Կոմինտերնի II (1920) կոնգրեսին, ղեկավարել է կին կոմունիստների I միջազգային կոնֆերանսը (1920)։
Արտաքին հղումներ
Կատեգորիա:Խոլերայից մահացածներ Կատեգորիա:Մոսկվայի պետական համալսարանի շրջանավարտներ Կատեգորիա:Վլադիմիր Լենին Կատեգորիա:Ֆրանսիացի հեղափոխականներ Կատեգորիա:Մարքսիստներ Կատեգորիա:Ֆրանսիայի կոմունիստներ Կատեգորիա:Սոցիալիստ ֆեմինիստներ Կատեգորիա:Ֆրանսիացի ֆեմինիստներ Կատեգորիա:ԽՄԿԿ անդամներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի խմբագիրներ
Ռոստամ Զալ
«Ռոստամ Զալ», իրանական հերոսավեպի հայկական տարբերակ, «Շահնամե»- գլխավոր հերոսներից մեկի՝ Զալի որդի Ռոստամի վիպական շարքի պատումներ՝ հայ ժողովրդական բանավոր ավանդության մեջ։ «Ռոստամ Զալը» հիմնական թեմատիկայով (Իրանի և Թուրանի միջև մղվող դարավոր կռիվներ) և հերոսների անուններով նույնանում է իրանական «Շահնամե»-ին, իսկ առանձին միջադեպերի, վիպական մանրամասների, հայանուն հերոսների հավելումներում՝ նրանից տարբերակվում է։ Հորինվել է «Շահնամե»-ի վիպական հենքի վրա, բայց և զգալապես ազդվել 11—12-րդ դարերի Ֆիրդուսու հետևողությամբ կազմված «Բարզունամե» և «Ֆերամորզնամե» պոեմների վիպական մոտիվներից։ Հավանաբար՝ հայերին է փոխանցվել քրդական բանավոր ավանդությունից, հայկական միջավայրում ենթարկվել զգալի վերամշակման, մասնակի տեղայնացման ու փոխակերպումների։ «Ռոստամ Զալ»-ի վրա նկատելի է հայ վիպական ավանդության, մասնավորապես՝ «Սասնա ծռեր»-ի զորեղ ազդեցությունը։ Մի շարք մոտիվներ ու միջադեպեր, որոնք չկան «Շահնամե»-ում (Ռոստամի ձի ընտրելը, պապենական թուրն ստանալը, հարկահաններին պատժելը, երկյուղը թշնամու բանակի մեծությունից, ձիու քաջալերանքը ևն), «Ռոստամ Զալ»-ի մեջ են մտել «Սասնա ծռեր»-ից։ Որոշ պատումներում Ռոստամի տոհմը ազգակից է Սասնա վիպական հերոսներին, եթե Սանասարից սերում են Մեծ Մհերը, Դավիթը, Փոքր Մհերը, ապա Բաղդասարից՝ Զալը, Ռոստամը և ուրիշներ։ Այլ պատումներում իրանական վեպի հերոսներն անմիջապես սերում են Մեծ Մհերից, որի որդին է Ռոստամ Զալը, կամ էլ՝ Զալը Մսանա քաղաքի տերն է, Գավիթը՝ նրա եղբայրը, Բուրզեն՝ Դավթի որդին, իսկ Հովանը՝ Բուրզեի հորեղբայրը։ Այս ազդեցությունը հետևանք է նաև այն իրողության, որ «Ռոսստամ Զալ»-ի շատ վիպասացներ իմացել և պատմել են «Սասնա ծռերը»։ «Ռոստամ Զալ» տարածված է եղել Արևմտյան Հայաստանում (Մոկս, Շատախ, Վան), պարսկահայերի (Մակու) և Ալաշկերտից ու Բայազետից գաղթած հայերի միջավայրում։ Սկսած 1880 թվականներին «Ռոստամ Զալ»-ի պատումները գրառել և հրատարակել են հայ անվանի բանահավաքներ Գարեգին Սրվանձտյանցը, Ե․ Լալայանը, Ս․ Հայկոլնին և ուրիշներ, շարունակում են գրառվել նաև մեր օրերում։
Գրականություն
Կատեգորիա:Հայկական ավանդապատումներ Կատեգորիա:Գրական ստեղծագործություններ այբբենական կարգով Կատեգորիա:Բանահյուսություն Կատեգորիա:Էպոս
Ջո Դասեն
Ջո Դասեն (Joseph Ira Dassin, ), ֆրանսիացի երգիչ, երգահան։ Աշխարհում վաճառվել է Ջո Դասենի 50 միլիոն սկավառակ, որից 17 միլիոնը Ֆրանսիայում։
Մանկություն
Ջո Դասենը ծնվել է 1938 թվականին, Նյու Յորքում հայտնի կինոռեժիսոր Ժուլ Դասենի (1911-2008) և ջութակահարուհի Բեատրիս Լոների ընտանիքում։ Ծնողները հրեաներ էին։ Մանկությունն անցել է Նյու Յորքում, Լոս Անջելեսում։ 1940 թվականին ընտանիքը տեղափոխվել է Փարիզ։ Սովորել է Ժնևի Միջազգային դպրոցում և Շվեյցարիայի Le Rosey ինստիտուտում։ Բարձրագույն կրթությունն ստացել է ԱՄՆ-ի Անն-Արբորեի համալսարանում, 1961 թվականին ստացել է արվեստի բակալավր և 1963 թվականին՝ արվեստի մագիստրոս կոչումները։
Գործունեություն
1958 թվականին Ժոն մի քանի երգ է գրում հոր «Օրենք» կինոնկարի համար։ Սակայն այդ տարիներին նա երաժշտությանն այդքան էլ լրջորեն չի վերաբերվում։ Դասենը վերադառնում է Ֆրանսիա, աշխատում հոր մոտ, խաղում է մի քանի դերեր, այդ թվում «Ժոզեֆի» դերը։
1964 թվականի դեկտեմբերի 26-ին Դասենը CBS Records-ի հետ պայմանագիր է կնքում։ 1970-ական թթ. սկզբում Դասենի անունը հայտնի էր ամբողջ երկրով։ Երգեր ձայնագրում էր գերմաներեն, իսպաներեն, իտալերեն, հունարեն, ֆրանսերեն և անգլերեն։ Ամենահայտնի երգերից էր "L'Été indien" («Հնդկական ամառ»)։ 1966 թվականին «Excuse Me Lady» երգը դառնում է հիթ։ Հաջորդ տարիներին Դասենի հանրաճանաչությունն արագորեն աճում է։ Նրա անկրկնելի վոկալը և Les Dalton, Guantanamera, Siffler sur la colline, Les Champs-Élysées, Le Moustique, Si tu t'appelles mélancolie, L'Été indien и Le Café des trois colombes երգերը երգչին ճանաչում են բերում ողջ աշխարհում ։
Ընտանիք
1966 թվականի հունվարի 18-ին ամուսանանում է Մարիզ Մասիերի հետ։ Նրանց որդին 2.5 ամիս շուտ ծնվեց 1973 թվականին և 5 օր հետո մահացավ։ Ջոն հուսահատ էր և նրանց ամուսնությունը երկար չտևեց։ 1977 թվականին Ֆեչերոլես տեղափոխվելուց հետո նրանք ամուսնալուծվեցին։
1978 թվականի հունվարի 14-ին ամուսնանում է Քրիստին Դելվոյի հետ։ Անդրանիկ որդին՝ Ջոնաթանը, ծնվել է 1978 թվականի սեպտեմբերի 14-ին, երկրորդ որդին՝ Ջուլիանը, 1980 թվականի մարտի 22-ին։ Քրիստինը մահացել է 1995 թվականի դեկտեմբերին։
Ջո Դասենը մահացել է 1980 թվականի օգոստոսի 20-ին, Թաիթիում ճամփորդության ժամանակ, սրտի կաթվածից։ Թաղված է Հոլիվուդի «Հավերժություն» գերեզմանատանը ։
Արտաքին հղումներ
Կատեգորիա:1938 ծնունդներ Կատեգորիա:Նյու Յորք քաղաքում ծնվածներ Կատեգորիա:Նոյեմբերի 5 ծնունդներ Կատեգորիա:Ֆրանսիացի երգիչներ Կատեգորիա:1980 մահեր Կատեգորիա:Պապեետե քաղաքում մահացածներ Կատեգորիա:Օգոստոսի 20 մահեր Կատեգորիա:Միչիգանի համալսարանի շրջանավարտներ Կատեգորիա:Ֆրանսիացի երգահաններ Կատեգորիա:Ամերիկացի կիթառահարներ Կատեգորիա:Պոլիգլոտներ Կատեգորիա:RCA Records-ի արտիստներ Կատեգորիա:20-րդ դարի ամերիկացի երգիչներ Կատեգորիա:Սրտի կաթվածից մահացածներ Կատեգորիա:Սրտամկանի ինֆարկտից մահացածներ
Օքսֆորդ (այլ կիրառումներ)
Օքսֆորդ, կարող է վերաբերել՝
Էմին Արսլան
Արսլան էմին, օսմանյան դիվանագետ և քաղաքական գործիչ։ Ազգությամբ՝ արաբ։ Սովորել է Բեյրութի Սեն ժոզեֆ համալսարանի իրավաբանական ֆակուլտետում։ «Միություն և առաջադիմություն» կուսակցության հիմնադիրներից է։ Եղել է Սիրիայի փոխնահանգապետ, օսմանյան հյուպատոս Ֆրանսիայում, Բելգիայում և Արգենտինայում։ Առաջին աշխարհամարտի (1914-1918) նախօրեին և ընթացքում դեմ է եղել Թուրքիայի զինակցությանը Գերմանիայի և Ավստրո-Հունգարիայի հետ։
Օքրոսքեդ (այլ կիրառումներ)
Օքրոսքեդ, կարող է վերաբերել՝
Էմին Արսլան
1914 թվականին հրաժարվել է պաշտոնից՝ մնալով Բուենոս Այրեսում։ 1915 թվականին սկսել է հրատարակել ազատական ուղղության և ի նպաստ Անտանտի հանդես եկող «Լա նոտա» հանդեսը։
1915-1917 թվականներին գրել է հոդվածներ, որոնցում մերկացրել է օսմանյան կառավարության ջարդարար քաղաքականությունը. հատկապես՝ հայերի ցեղասպանությունը։ Արսլանը բացահայտել է երիտթուրքերի հետադիմական էությունը, նրանց համաթյուրքականության ծրագիրը. հայերից հետո կայսրության մյուս ազգային փոքրամասնություններին սպառնացող վտանգը։ Այդ ելույթների համար թուրքական պատերազմական ատյանը հեռակա կարգով նրան դատապարտել Է մահվան (1916)։ Մի շարք հոդվածներում Արսլանը անդրադարձել է 1921-1922 թվականներին հայ վրիժառուների կողմից թուրք ցեղասպան գործիչների ահաբեկչությանը և դրան տվել առարկայական ու ճշմարիտ գնահատական։
Ծանոթագրություններ
Կատեգորիա:1873 ծնունդներ Կատեգորիա:1943 մահեր Կատեգորիա:Արաբ քաղաքական գործիչներ
Ամերիկահայ ազգային խորհուրդ
Ստեղծման պատմություն
Առաջինը ձևավորվեց Ամերիկահայ ազգային խորհուրդը 1944 թվականի մարտի 19-ին՝ Հայկական դեմոկրատական լիբերալ կուսակցության, Ամերիկայի հայկական առաջադիմական լիգայի և Սոցիալ-դեմոկրատական հնչակյան կուսակցության անդամներից։ Խորհրդի առաջին նաագահը Պետրոս Թերզյանն էր, հետագայում Նշան Շահինյանն ու Ջեմս Չանգալյանը։ Սկզբում խորհուրդն ուներ ինն անդամ՝ յուրաքանչյուր կուսակցությունից երեքական մասնակից, իսկ հետո ընդգրկվել են ևս քսան հայրենակցական կազմակերպություններ։ Խորհուրդը բացել էր շուրջ հիսուն մասնաճյուղ ԱՄՆ-ի տարբեր շրջաններում։
Ամերիկահայ ազգային խորհրդի քաղաքական ծրագիրը հաստատվել է 1944 թվականի մարտի վերջերին։ Դրա նպատակն էր համերաշխություն և համագործակցություն ստեղծել գաղութի ներսում, աշխատել հայ ժողովրդի շահերի պաշտպանության համար, «դաշնակիցներին օգնել պատերազմական ջանքերում», «կազմակերպել ձեռնարկներ և օգնել ձեռնարկներու՝ ի նպաստ Սովետ Միության և Սովետ Հայաստանի», «պաշտպանել տարագիր հայերու իրավունքները հարկ եղած բոլոր միջոցներով և աշխատել՝ ի խնդիր անոնց հայկական հողին վրա վերաբնակեցման»։
Ամերիկահայ ազգային խորհուրդը դարձավ այն ուժը, որ միավորեց հայկական աշխարհասփյուռ բոլոր կազմակերպություններին և ստանձնեց դրանց կառավարման ղեկը ։
Գործունեություն
Ամերիկահայ ազգային խորհրդի ամենանշանակալից քայլը ամերիկաբնակ հայերի անունից ՄԱԿ-ին ներկայացրած «Հայ ժողովրդի գործը» պատմական հուշագիրն է։ 1945 թվականի մայիսի 7-ին խորհուրդը կազմակերպությանը հղել է մեկ այլ հուշագիր` «Հայկական հարցի առթիվ» վերնագրով, որը ստորագրել է Հայաստանի առաջին հանրապետության վարչապես Սիմոն Վրացյանը։
«Հայ ժողովրդի գործը» հուշագրում պահանջվում էր հայկական հողերի միացումը ազատ, անկախ, գոյություն ունեցող Խորհրդային Հայաստանի Հանրապետությանը և արտասահմանում ապրող ու Հայաստան վերադառնալու ցանկություն ունեցող հայերի վերադարձը հայրենիք։ Հիշեցվում է, որ դաշնակիցները Առաջին աշխարհամարտից հետո հայերին խոստացան հայկական տարածքների ազատագրում, իսկ ԱՄՆ-ի նախագահ Վ. Վիլսոնը որոշեց անկախ Հայաստանի սահմանները, որը չիրագործվեց։ Հուշագրում նշվել է, որ Երկրորդ համաշխարհային պատերազմի ժամանակ հայերը կրկին ապացուցել են իրենց նվիրվածությունը ՄԱԿ-ի գործերին և ժողովրդավարությանը։ Վերջում ասվում է, որ հասել է ժամանակը, որպեսզի թուրքական տիրապետության տակ գտնվող հայկական նահանգները միացվեն Խորհրդային Հայաստանին` հույս ունենալով, որ գոնե այս անգամ հայ ժողովուրդը խաղալիք չի դառնա «ուժի քաղաքականության միջազգային շախմատային տախտակի վրա»։ Այս հուշագիրը մեծ արձագանք է ունեցել ինչպես արտերկրում, այնպես էլ Հայաստանում։ Այն տպագրվել է «Սովետական Հայաստան» թերթում։
ՄԱԿ-ին ներկայացված այս հուշագրերից բացի, հայկական ազգային խորհուրդները խնդրագրեր են ուղարկել մի քանի վեհաժողովների։ 1945 թվականի հուլիս 17-ին Ամերիկահայ ազգային խորհուրդը Հայկակն հարցը Պոտսդամի խորհրդաժողովի օրակարգում ընդգրկելու համար Հայկական ազգային կոմիտեի պես փաստաթուղթ է ներկայացրել Մեծ տերությունների առաջնորդներին։ Ավելի ուշ` 1945 թվականի սեպտեմբերի 15-ին խորհուրդը նույնաբովանդակ հեռագիր է հղել նաև Լոնդոնում գումարված Մեծ տերությունների արտաքին գործերի նախարարների հանդիպմանը։ Հեռագիրը լայն արձագանք է ստացել ինչպես անգլիական, այնպես էլ ֆրանսիական ու ամերիկյան մամուլում։
Ամերիկահայ ազգային խորհուրդը չի բավարարվել միայն վերոհիշյալ հուշագրերի, հեռագրերի առաքմամբ։ Խորհրդային Հայաստանի իրավիճակը տեղում ուսումնասիրելու նպատակով 1945 թվականի ամռանը Պետրոս Թերզյանի, Պատրիկ Սելյանի և հայրապետ Ջիմ Չանքալյանի ղեկավարությամբ պատվիրակություն է եկել հայրենիք։ Հետո` 1945 թվականի հոկտեմբերի 17-ին, որբ պատվիրակությունն արդեն վերդարձել էր ԱՄՆ, Նյու Յորքի «Ջորջ Վաշինգտոն» հյուրանոցում մամուլի ասուլիս է հրավիրել ու ներկայացրել իր տպավորությունները` հայտնելով, որ Խորհրդային Հայաստանի կառավարությունը ևս պաշտպանում է Թուրքիային ներկայացրած իրենց պահանջները։ Բացի այդ տեղեկացրել են, որ Խորհրդային Հայաստանի կառավարության վերահսկողությամբ երկրի բնակչության շրջանում անցկացվում են հանդիպումներ ու զրույցներ, որոնց ընթացքում ներկայացվում-պարզաբանվում են սփյուռքահայության կողմից թուրքական իշխանության ներքո գտնվող հայկական հողերի վերադարձման պահանջի մասին հուշագրերը։
Ամերիկահայ ազգային խորհուրդը, օրինակ, Սենատում ի նպաստ հայկական դատի հավաքել է 20 հազար ստորագրություն։ Միաժամանակ ստեղծվել է հայերի իրավունքների պաշտպանության հանձնախւմբ` սենատոր Սմիթի նախագահությամբ։ Վերջինիս կից կազմավորվել է «Հայերի իրավունքների պաշտպանության ամերիկյան կոմիտեն»։ Ամերիկահայ ազգային խորհրդի նախաձեռնությամբ 1947 թվականի ապրիլի 30-ից մայիսի 6-ը Նյու Յորքում կայացել է «արդարություն հայերի համար» կոչը ։
Ծանոթագրություններ
Կատեգորիա:Ամերիկահայ հասարակական կազմակերպություններ Կատեգորիա:Հայրենակցական միություններ
Հաթիմ ալ-Տայի
Հաթիմ ալ-Տայի (حاتم الطائي‎, ), Նախաիսլամական Արաբիայի 6-րդ դարի հռչակավոր բանաստեղծ։ Եղել է քրիստոնյա։ Հայտնի է եղել չափազանց առատաձեռնությամբ և մեծահոգությամբ։ Նրա անունը մինչ օրս արաբների համար օրինակ է դարձել մեծահոգության, հարևաններին օգնության հասնելու ու բարոյական բարձր նկարագրի տեր լինելու այաքինության մեջ։
Ալ-Տային Հազար ու մի գիշեր հեքիաթաշարի կերպարներից է։ Նրա մասին զանազան լեզուներով բազմաթիվ աշխատություններ են գրվել։ Նրա արկածախնդրությունների մասին ֆիլմեր են նկրավել։ Նրա հռչակը տարածվել է ամբողջ Միջին Արևելքում և Պարսկաստանում, ընդհուպ մինչև Հնդկաստան։ Նա հիշվել է նաև Մուհամմադի թողած հադիսներում ։
Նրա բանաստեղծական տողերը փառաբանում են քաջությունն ու մեծահոգությունը։ Գրել է նաև սիրային կասիդաներ։
Թաղված է Հայիլի շրջանի Թովարեն գյուղում։ Նրա գերեզմանը կանգուն է մինչ այսօր։
Գևորգ Բաղջյան
Գևորգ Բաղջյան (Այգունի Վազգեն, ), կանադահայ պատմաբան, իրավագետ, սոցիոլոգիայի և իրավունքի դոկտոր։
Կենսագրություն
Ավարտելով Բեյրութի արևելագիտության ինստիտուտը՝ դասավանդել է Լիբանանի հայկական և ֆրանսիական մի շարք ուսումնական հաստատություններում, զբաղվել գիտական աշխատանքով։ 1970 թվականից բնակվել է Կանադայում։
Բաղջյանը գրել է հայկական հարցին նվիրված ֆրանսերեն աշխատություններ («Հայկական հարց, թուրքական ժխտողականությունից դեպի հայկական ակտիվություն։ Որտեղ է լուծումը» (1985), «Հայերի սեփականության բռնագրավումը թուրքական կառավարության կողմից՝ իբր լքյալ գույք» (1987), և այլն, որոնցում կատարել է հայկական հարցի համալիր ուսումնասիրություն՝ հատուկ ուշադրություն դարձնելով 1915 թվականի ցեղասպանության իրականացման Թուրքիայի քաղաքականության, թուրքական պետական գործիչների ու ժամանակակից թուրքական պատմագրության կողմից հայկական հարցի պատմության նենգափոխման խնդիրներին։ Միջազգային իրավունքի նորմերի հիման վրա Բաղջյանը ապացուցել է հայ ժողովրդի անկապտելի իրավունքը էթնիկ տարածքի (որը ներկայումս Թուրքիայի կազմում է) վրա, նրա ժառանգական իրավունքը 1915-1923 թվականների ցեղասպանությունից և տեղահանությունից հետո այնտեղ մնացած ազգային, մշակութային և նյութական արժեքների վրա։
Մահացել է 1999 թվականի հոկտեմբերի 23-ին Կանադայի Մոնրեալ քաղաքում։
Գրականություն
Կատեգորիա:Կանադահայ իրավաբաններ Կատեգորիա:Կանադահայ պատմաբաններ Կատեգորիա:Կանադահայ հասարակական գործիչներ Կատեգորիա:Հայկական հարց
Սեն Կլեման (Արդեշի գավառ)
Սեն Կլեման (Saint-Clément), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 104 մարդ, բնակչության խտությունը` 5.32 մարդ/կմ²։ Բնակավայրը զբաղեցնում է 19.55 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Լիոն քաղաքից` 105 կմ հարավ-արևմուտք, Պրիվա քաղաքից` 36 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 66 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 11։ Ակտիվության ցուցանիշը կազմում է 83,3 %։ 55 աշխատունակ մարդկանցից աշխատել է 50 անձ (29 տղամարդ և 21 կին)։ Գործազուրկ են եղել 5 անձ (4 տղամարդ և 1 կին)։ 11 անաշխատունակներից 2-ը եղել են աշակերտներ կամ ուսանողներ, 7-ը` թոշակառուներ, իսկ 2-ը չեն աշխատել տարբեր պատճառներով ։
Օրլյանկա (այլ կիրառումներ)
Օրլյանկա, կարող է վերաբերել՝
Ծերունին և զենքը
«Ծերունին և զենքը» (The Old Man & the Gun), սպասվող քրեական դրամատիկական գեղարվեստական ֆիլմ, որի սցենարի հեղինակն ու ռեժիսորն է Դևիդ Լոուրին, իսկ գլխավոր դերերը կատարել են Քեյսի Աֆլեքն ու Ռոբերտ Ռեդֆորդը։ «Ծերունին և զենքը» ֆիլմի սցենարն ստեղծվել է Դևիդ Գրենի՝ New Yorker-ի համար գրված հոդվածի հիման վրա, որում պատմվում է բանկեր թալանող Ֆորեսթ Թաքերի մասին, որն ստիպված է եղել իր կյանքի մեծ մասն անցկացնել բանտում՝ այնտեղից փախչելով 18 անգամ։ Կինոնկարը, ինչպես և հոդվածը, պատմում է Թաքերի կյանքի վերջին տարիների մասին ։
Միացյալ Նահանգներում ֆիլմը վարձույթի է հանվել 2018 թվականի սեպտեմբերի 28-ին ։
Սյուժե
Ֆիլմում ներկայացվում է անուղղելի գող Ֆորեսթ Թաքերի (Ռոբերտ Ռեդֆորդ) իրական պատմությունը, որն իր կյանքի մեծ մասը նվիրել է բանկեր թալանելուն և բանտերից փախչելուն; Իր անհանգիստ «կարիերայի» ավարտին 78-ամյա Թաքերը կրկին սկսում է իր սիրելի գործը՝ չնայած երիտասարդ դետեկտիվի (Քեյսի Աֆլեք) հետապնդմանը և իրեն նվիրված կնոջ (Սիսի Սփեյսեք) առաջ ունեցած պարտավորությունների։
Արտադրություն
2013 թվականի ապրիլին հայտնի է դարձել, որ Դևիդ Լոուրին կգրի սցենար և կնկարահանի «Ծերունին և զենքը» ֆիլմը բանկեր թալանողի մահվան մասին իրական պատմության հիման վրա, որին կմարմնավորի Ռոբերտ Ռեդֆորդը ։
2016 թվականի հոկտեմբերին հայտարարվել է, որ Քեյսի Աֆլեքն կընդգրկվի ֆիլմի հիմնական դերասանական կազմում ։
Սուրբ Պետրոսի խաչելությունը (նկար, Կարավաջո)
«Սուրբ Պետրոսի խաչելությունը», Կարավաջոյի նկար, որը նա վրձնել է 1601 թվականին Հռոմի Սանտա Մարիա դել Պոպոլո եկեղեցու Չեզարի մատուռի համար։ Պատկերում է Պետրոս առաքյալի նահատակությունը, որը ինքնակամ ընտրել էր գլխիվայր խաչվելը, քանի որ ինքն իրեն անարժան էր համարում մեռնել այնպես, ինչպես Քրիստոսը։ Երեք դահիճ, որոնց դեմքերը չեն երևում, մեծ դժվարությամբ փորձում են շրջել խաչը, որին գամված է տարիքն առած, բայց ամրակազմ առաքյալը, ասես գործած հանցանքի ծանրությունն արդեն ընկած է իրենց ուսերին։
Ծերունին և զենքը
Արտադրություն
2017 թվականի մարտին դերասանական անձնակազմին են միացել Էլիզաբեթ Մոսը, Թոմ Ուեյթսը, Դենի Գլովերը, Տիկա Սամփթերը, Սիսի Սփեյսեքն ու Իսայա Ուիթլոք կրտսերը ։
Սուրբ Պետրոսի խաչելությունը (նկար, Կարավաջո)
Կարավաջոյի այս կտավը և Անիբալե Կարաչիի «Մարիամ Աստվածածնի համբարձումը» որմնանկարը 1600 թվականին մատուռի համար պատվիրվել են մոնսինյոր Տիբերիո Չեզարիի կողմից, որը մահացել է անմիջապես դրանից հետո։ Երկու նկարի նախնական տարբերակները մերժվել են ու հայտնվել կարդինալ Սենեսիոյի մասնավոր հավաքածուի մեջ, որը, որոշ արվեստաբանների կարծիքով, կարող էր օգտված լինել Չեզարիի մահից ու տիրանալ Հռոմի ամենահայտնի նկարչի կտավին։ «Սուրբ Պետրոսի խաչելությունը» կտավի առաջին տարբերակը համարվում է կորած, թեև փորձեր են արվել այն նույնացնել Էրմիտաժում գտնվող «Սուրբ Պետրոսի նահատակությունը» կտավի հետ, որը մեր օրերում վերագրվում է Կարավաջոյի աշակերտներից մեկին՝ Լեոնելլո Սպադային։ Նկարի երկրորդ տարբերակն առանց առարկության ընդունվել է 1601 թվականին Չեզարիի գույքի կառավարիչների կողմից։
Կիկի դը Մոնպառնաս
Կիկի դը Մոնպառնաս (Kiki de Montparnasse, կամ պարզապես Kiki, իրական անունը՝ Ալիսա Էրնեստինա Պրեն, Alice Ernestine Prin, ), ֆրանսիացի երգչուհի, դերասանուհի, նկարչուհի, բայց ամենից առաջ հայտնի բնորդուհի, սյուրռեալիստների մոդել և Փարիզյան դպրոցի արվեստագետ։
Ծերունին և զենքը
Արտադրություն
2017 թվականի ապրիլին պարզ է դարձել, որ Քիթ Քերադայնը կմարմնավորի ոստիկանության կապիտանին, որը վարում է Թաքերի գործը ։
Սուրբ Պետրոսի խաչելությունը (նկար, Կարավաջո)
Սանտա Մարիա դել Պոպոլո եկեղեցու Կարավաջոյի նկարները խորհրդանշում էին Հռոմի և անձամբ Չեզարիի նվիրվածությունը սուրբ առաքյալներ Պետրոսին ու Պողոսին, արտացոլոլով հակառեֆորմացիոնիստական թեմաներ, որով հակադրվում էին բողոքականության աճող վտանգներին։ Հնարավոր է, որ կտավի թեմայի ընտրության վրա ազդած լինեն Վատիկանի առաքելական պալատի Պաոլինա մատուռում գտնվող Միքելանջելոյի ֆրեսկոները, թեև Կարավաջոյի պատկերած խաչելության տեսարանն առանձնանում է ավելի մեծ դաժանությամբ ու ռեալիզմով։
Կիկի դը Մոնպառնաս
Կենսագրություն
Ապօրինի աղջիկ է, մեծացել է տատիկի մոտ։
Տասներկու տարեկանում մեկնել է Փարիզ, աշխատել է որտեղ կարողացել է։
Զելբից (Վերին Ֆրանկոնիա)
Զելբից (Selbitz), կոմունա Գերմանիայում՝ Բավարիա երկրամասի Հոֆ շրջանում։
Ծերունին և զենքը
Արտադրություն
2017 թվականի մայիսի 18-ին Fox Searchlight Pictures կինոընկերությունը հայտարարել է, որ ձեռք է բերել ֆիլմը Հյուսիսային Ամերիկայում և Մեծ Բրիտանիայում տարածելու իրավունքը ։ Ֆիլմի նկարահանումներն սկսվել են 2017 թվականի ապրիլի 3-ին և անցկացվել Ցինցինատիում ։
Զելբից (Վերին Ֆրանկոնիա)
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4507 մարդ ։ Զբաղեցնում է՝ 27,70 կմ² տարածք։ Պաշտոնական կոդ 09 4 75 171։
Սուրբ Պետրոսի խաչելությունը (նկար, Կարավաջո)
Գրականություն
Կատեգորիա:Նկարներ այբբենական կարգով Կատեգորիա:Կարավաջոյի նկարներ
Ծերունին և զենքը
Արտադրություն
Սկզբում ֆիլմի թողարկումը նախատեսվել է 2018 թվականի հոկտեմբերի 5-ին, բայց հետո պրեմիերան տեղափոխվել է նույն թվականի սեպտեմբերի 28 ։
Կիկի դը Մոնպառնաս
Կենսագրություն
1921 թվականին դարձել է Մանա Ռեյի ընկերուհին և մոդելը, թողնելով իր բազմաթիվ լուսանկարները, այդ թվում հանրաճանաչ «Էնգրայի ջութակը», և նկարահանվել է փորձարարական ֆիլմերում (նա նկարահանվել է նաև Ֆերման Լեժեի «Մեխանիկայի բալետ» ֆիլմում և այլն)։ Նրա մասին գրել են Մովսեսը Քիսլինգը, Ֆիժուտան, Պեր Քրոգը, Էրմինա Դավիթը, լուսանկարահանվել Բրասսայի կողմից, նրան քանդակել է Պաբլո Գարգալոն։
Ծերունին և զենքը
Արտադրություն
2018 թվականի հունիսի 5-ին Fox Searchlight Pictures կինոընկերությունը ներկայացրել է ֆիլմի առաջին թրեյլերը ։
Կիկի դը Մոնպառնաս
Կենսագրություն
1927 թվականին փարիզյան «Սրբազան գարուն» պատկերասրահում տեղի ունեցավ Կիկիի կենդանության օրով կատարված միակ նկարների ցուցահանդեսը։
Ծերունին և զենքը
Ծանոթագրություններ
Կատեգորիա:2018 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ամերիկյան քրեական դրամա ֆիլմեր Կատեգորիա:2010-ականների ռոմանտիկ կինոկատակերգություններ Կատեգորիա:Fox Searchlight Pictures ֆիլմեր
Օրիստանո (այլ կիրառումներ)
Օրիստանո, կարող է վերաբերել՝
Օրլիկ (այլ կիրառումներ)
Օրլիկ, կարող է վերաբերել՝
Կիկի դը Մոնպառնաս
Հիշողություններ
Կիկիի պատվին անվանել են շուշանի տարատեսակներից մեկը։ 2013 թվականին Կիկի դը Մոնպառնասի պատվին նկարահանվել է նրա կենսագրական անիմացիոն ֆիլմը (ռեժիսոր՝ Ամելի Արրո) ։
Մո Յան
Մո Յեն (管謨業, իսկական անունը՝ Գուան Մոյե, 管谟业, ծնվ., Շանդուն նահանգ, Չինաստան), չինացի ականավոր գրող։ 2012 թվականին արժանացել է Գրականության Նոբելյան մրցանակի։
Կենսագրություն
Մո Յենը ծնվել է 1955 թվականի փետրվարի 17-ին Չինաստանի Շանդուն նահանգի Գաոմի քաղաքում։ Մշակութային հեղափոխության պատճառով 11 տարեկան հասակում ստիպված է լինում թողնել դպրոցը և զբաղվել գյուղական աշխատանքներով, իսկ 18 տարեկանում գործի է անցնում բամբակի մշակման գործարաններից մեկում՝ որպես բանվորր։ 1976 թվականին անդամագրվում է Չինաստանի ժողովրդական ազատագրական բանակի (ՉԺԱԲ) շարքերը, որտեղ նա զինվորական ծառայությանը զուգահեռ հետևողականորեն զբաղվում է ինքնակրթությամբ։ 1981 թվականին լույս է տեսնում նրա առաջին պատմվածքների ժողովածուն։ 1984-1986 թվականներին ուսանում է ՉԺԱԲ-ին առընթեր գործող Գեղարվեստի ակադեմիայում։ 1991 թվականին Պեկինի մանկավարժական համալսարանում ստանում է գրականության մագիստրոսի աստիճան։ 1986 թվականին Մո Յենը դառնում է Չինաստանի գրողների միության անդամ։ 1997 թվականին նա վերջնականապես թողնում է զինվորական ծառայությունը և իրեն ամբողջությամբ նվիրում գրական գործունեության։
Ստեղծագործություններ
Հեղինակի Մո Յեն գրական ծածկանունը չինարենից թարգմանվում է՝ «մի՛ խոսիր» և ըստ գրողի պարզաբանման իր մտահղացումն առնում է Մշակութային հեղափոխության ժամանակաշրջանից, երբ նրա ծնողները վախենալով քաղաքական հետապնդումներից՝ նրան անընդհատ խորհուրդ էին տալիս իր ամեն խոսքի կապակցությամբ զգուշություն ցուցաբերել ։
Հակաֆեմինիզմ
Հակաֆեմինիզմ, ֆեմինիզմի հակադրություն դրա որոշ կամ բոլոր դրսևորումներում։ Կարող է դիտվել և որպես հակազդեցություն կանանց՝ իրենց իրավունքների կամ արտոնությունների հասնելու ձգտմանը, և որպես հակադրություն կանանց սեքսիզմին։ Տերմինն օգտագործվում է նաև որպես հակադրություն արմատական ֆեմինիզմին, որը հակաֆեմինիստները համարում են միզանդրիայի ձև  ։
Մո Յան
Ստեղծագործություններ
Գրականագետների կողմից Մո Յենը բնորոշվում է՝ որպես արմատների որոնման և մոգական ռեալիզմի գրական ուղղություններում ստեղծագործող հեղինակ, ով իր երկերով փորձում է ստեղծել 20-րդ դարի Չինաստանի գեղարվեստական ժամանակագրությունը ։
Հակաֆեմինիզմ
Պատմություն
19-րդ դարում հակաֆեմինիզմը հանդես էր գալիս կանանց ընտրական իրավունքի դեմ։ Բարձրագույն ուսումնական հաստատություններում կանանց ուսուցման հակառակորդները պնդում էին, որ կրթությունը չափազանց մեծ ֆիզիկական բեռ է կանանց համար։ «Սեռը կրթության մեջ․ կամ Արդար հնարավորություն աղջիկների համար» (Sex in Education: or, a Fair Chance for the Girls, 1873) գրքում Հարվարդի համալսարանի պրոֆեսոր Էդվարդ Քլարկը պնդում էր, որ եթե կանայք քոլեջ են ընդունվում, նրանց ուղեղը գնալով աճում է, ինչի հետևանքով նրանց արգանդն ապաճում է ։ Նա հաստատում էր դա դիտարկմամբ, որ բարձրագույն կրթություն ունեցող կանայք ավելի քիչ երեխաներ ունեն, քան առանց բարձրագույն կրթության կանայք։
Մո Յան
Ստեղծագործություններ
Մո Յենը գրական ասպարեզ է իջել 1981 թվականին իր հրատարակած պատմվածքների ժողովածուով, որը գրված է ռեալիստական գեղագիտության սկզբունքներով։ Հեղինակին համաշխարհային ճանաչում է բերել 1986 թվականին լույս տեսած «Կարմիր սորգա» վեպը, որն արժանանում է Չինաստանի «Տարվա լավագույն վեպ» մրցանակին։ Վեպում՝ 1930-ական թվականների չին-ճապոնական պատերազմական իրադարձությունների համապատկերի վրա, ներկայացված է չինական մի ընտանիքի պատմություն։ «Սանդալի ծառի տանջանքը» հանգավորված վեպն իրենից ներկայացնում է սիրային մի պատմություն, որը ծավալվում է 1900 թվականի ապստամբության ժամանակ։ Ստեղծագործության մեջ հեղինակը քնարական նուրբ սիրային ապրումներին զուգադրել է բռնության դաժան տեսարաններ ։ 1992 թվականին լույս է տեսնում սյուրռեալիստական «Գինու երկիրը» վեպը, որտեղ հեղինակը դիտարկում է չինացիների ուտելու մշակույթի առանձնահատկությունները։ Որոշ գրականագետների կողմից այս վեպի վրա նկատվում է Ֆրանսուա Ռաբլեի ազդեցությունը ։ Մո Յենի ստեղծագործությունների մեջ առանձնահատուկ տեղ է գրավում նրա «Հոգնել եմ ծնվելուց և մեռնելուց» վեպը, որը համարվում է հեղինակի գլուխգործոցը։ Վեպում ներկայացվում և վերլուծվում է Չինաստանի վերջին 50 տարիների պատմությունը ։
Տես նաև
Կատեգորիա:Չինացի գրողներ Կատեգորիա:Նոբելյան մրցանակի դափնեկիրներ Կատեգորիա:20-րդ դարի վիպասաններ Կատեգորիա:Սցենարիստներ
Հակաֆեմինիզմ
Հիմնական գաղափարներ
Հակաֆեմինիստները հանդես են գալիս գենդերային իրավահավասարություն և հավասարության հասկացությունների բաժանման օգտին։ Նրանք կարծում են, որ սեռերից յուրաքանչյուրն ունի զգալի հոգեբանական և ֆիզիոլոգիական առանձնահատկություններ, և առաջարկում են տղամարդու ևկնոջ տարբեր սոցիալական դերեր և բեռներ։
Ֆեմինիզմի քննադատների մի մասը կարծում է, որ ֆեմինիզմը բացասաբար է ազդում դրա ազդեցության տակ հայտնված երկրների ծնելիության մակարդակի վրա ։ Քաղաքագետ և ժողովրդագիր Սերգեյ Գրադիրովսկին դա բացատրում է այն բանով, որ «երեխաները ֆալլիկ ուժի տեսանելի դրսևորում են, որի ցուցադրման մեթոդները ֆեմինիզմի և քաղաքական կոռեկտության դարաշրջանում խիստ ճնշված են» ։ Ֆեմինիզմի ազդեցությանն են վերագրվում նաև ամուսնալուծությունների թվի աճը ։
Բացի այդ, ըստ հակաֆեմինիստների, ֆեմինիզմը «սեռերի պատերազմ» է քարոզում, որտեղ չկա այնպիսի հասկացություն, ինչպիսին սերն է, քանի որ այն մատուցվում է որպես նահապետական մշակույթի մնացորդ ։
Ռուս քաղաքական գործիչ Իրինա Խակամադան կարծում է, որ այժմ պահանջված է ավելի շուտ պոստֆեմինիզմը․ «Ես կարծում եմ, որ զարգացած երկրներում, որոնց, չնայած ընտանիքում և հասարակության մեջ կնոջ նկատմամբ մտավոր ավանդականությանը, դասում եմ նաև Ռուսաստանը, ֆեմինիզմը որպես քաղաքական բողոքի շարժում այսօր իրեն սպառել է» ։
Շատ հակաֆեմինիստների կարծիքով՝ արմատական ֆեմինիզմը սեքսիզմի կանացի տեսակ է ։ Ֆեմինիզմի որոշ ուղղությունների, առաջին հերթին արմատական և լեսբիական ֆեմինիզմի ներկայացուցիչներն կոչ են անում մայրիշխանության       ։
Հակաֆեմինիստների տեսանկյունից, ֆեմինիզմը կանանց սոսկ անձնական խնդիրները դասում է հասարակականորեն նշանակալից խնդիրններին։ Եկատերինա Յանգի կարծիքով՝ «Մեկ տղամարդու հետ անհաջողությունը հեշտությամբ նախագծվում է բոլոր տղամարդկանց վրա»։ Ընտանեկան բռնությունն ամուր ասոցացվում է տղամարդու կերպարի հետ, ընդ որում, հաշվի չի առնվում, որ որպես ագրեսոր կարող է հանդես գալ նաև կինը ։ Կանանց նկատմամբ բռնության աճը, որի մասին հայտարարում են ֆեմինիստուհիները, ավելի շուտ խոսում է «սեռական ոտնձգության» հասկացության ընդլայնման մասին, որի տակ այժմ ընկնում են հոգեբանական ճնշումը, ուժի կիրառման բանավոր սպառնալիքները, այլ ոչ թե միայն ֆիզիկական ազդեցությունը ։ Դրանով էլ բացատրվում է կանանց կազմակերպությունների («Ամերիկայում յուրաքանչյուր երկրորդ կնոջը բռնաբարել կամ փորձել են բռնաբարել») և ոստիկանության միջև եղած թվերի միջև խոշոր տարբերությունը՝ ներկայացված հայտարարությունների թվով ։ Երբեմն հակաֆեմինիստները պնդում են, որ չնայած այն բանին, որ դեկլարատիվորեն ֆեմինիզմը հաճախ սահմանում է իրեն որպես հավասարության շարժում, իրականում հավասարությունը ֆեմինիստուհիներին ձեռնտու է միայն մի քանի դեպքերում ։ Սեռական նախապաշարմունքները շահագործվում են նրանց կողմից այնտեղ, որտեղ նրանք ցանկանում են («կինն ավելի զգայուն է») և անտեսվում են, երբ ձեռնտու չեն («կանայք ավելի քիչ ինտելեկտուալ են, քան տղամարդիկ») ։
Որպես երկակի ստանդարտների օգտագործման օրինակ, հակաֆեմինիստները հաճախ բերում են Լորենա Բոբիթի գործը  , որը կտրել է հարբած քնած ամուսնու սեռական առնանդամը, բայց հետագայում լիովին արդարացվել է։ Դատավարությունըանցկացվել է ֆեմինիստական կազմակերպությունների հսկայական ճնշման տակ ։ Փաստաբաններին հաջողվել է համոզել դատավորներին, որ կինը գործել է աֆեկտի (ժամանակավոր խանգարման ) վիճակում, թեև ձերբակալության ժամանակ նա հայտարարել է, որ հանցագործությունը կատարել է «սեռական անբավարարվածության» պատճառով ։ Թեման մանրակրկիտ կերպով խառնաշփոթի է մատնվել է զանգվածային լրատվամիջոցների կողմից, իսկ Բոբիթին հրավիրել են Օփրա Ուինֆրիի շոու , ինչպես նաև այս գործին նվիրված է եղել «Ամերիկյան արդարադատություն» (American Justice) նախագծի հատուկ թողարկումը «Լորենա Բոբիթ․ Կանայք և բռնություն» (Lorena Bobbitt: Women and Violence) վերնագրով։
Հակաֆեմինիստները որոշ ֆեմինիստների գործողությունները ոչ ռացիոնալ և հակատղամարդկային արարքներ են համարում, որոնք վարկաբեկում են ֆեմինիզմն ընդհանուր առմամբ ։ Շատ հակաֆեմինիստներ ֆեմինիստուհիներին մեղադրում են տղամարդկանց ոչնչացնելու ձգտման մեջ (անդրոցիդ)     ։
Որոշ ֆեմինիստուհիներ ենթադրում են, որ տղամարդիկ «երիտասարդ էվոլյուցիոն ճյուղ են՝ թույլ և գրեթե փակուղային, իսկ կինը հիմնական էվոլյուցիոն, զարգացնող մասն է» ։
Հիմնավորումներ
Հակաֆեմինիզմը կարող է հիմնավորվել այն համոզմունքով, որ հայրիշխանության և հասարակության մեջ կանանց առջև ծառացած անբարենպաստ պայմանների ֆեմինիստական տեսությունները սխալ են կամ չափազանցված ։ Նրանց կարծիքով՝ ֆեմինիզմը, որպես շարժում, սխալ վարքագիծ է խրախուսում և հանգեցնում է տղամարդկանց ճնշմանը կամ նրանց վնաս հասցնելուն   ։
Ներկայացուցիչներ
Ֆիլիս Շլաֆլին ամերիկացի պետականագետ, պահպանողական կուսակցության ակտիվիստուհի և «Eagle Forum» խմբի հիմնադիրն է։ Նա հայտնի է որպես ֆեմինիստական գաղափարների կատաղի հակառակորդ և հավասար իրավունքների վերաբերյալ փոփոխության դեմ քարոզարշավի ակտիվիստ։ Ֆիլիս Շլաֆլին հիմնել է «Eagle Forum»-ը 1972 թվականին և կազմակերպության նախագահն է եղել մինչև իր մահը՝ 2016 թվականի սեպտեմբերին։
Ֆեմինիզմին կամ դրա տարբեր դրսևորումներին բացասական գնահատական են տվել այնպիսի գործիչներ, ինչպիսիք են Քրիստինա Շրյոդերը (Գերմանիայի ընտանիքի և կանանց հարցերով նախարար ), Իլյա Մոսոլովը, Դևիդ Բենաթարը (հարավաֆրիկացի գիտնական, «Երկրորդ սեքսիզմ․ Տղամարդկանց և տղաների խտրականություն» գրքի հեղինակ ), լրագրող և մանկավարժ Վլադիմիր Լեգոյդան, գրող Ալեքսանդր Նիկոնովը , գիտնական Սերգեյ Կապիցան , լրագրող Ադա Բասկինան , գրող Դմիտրի Բիկովը , ամերիկացի ռադիոհաղորդավար Ռաշ Լիմբոն , Մարգարետ Թետչերը , հեռուստալրագրող Դմիտրի Կռիլովը , դերասան Ալեքսանդր Լոյեն , Վիկտոր Երոֆեևը , Օքսանա Ռոբսկին , բանասեր Սերգեյ Ավերինցևը , թագավորական ընտանիքի հետնորդ և բիզնես լեդի Մարիա Բուրբոնը , լրագրող Ալեքսեյ Վենեդիկտովը , երգչուհի Վարվառան , դերասանուհի Ելենա Կորիկովան , դերասան Կուրտ Ռասելը , Estee Lauder-ի ավագ փոխնախագահ Էվելին Լաուդերը , Ռեդյարդ Քիփլինգը և այլք։
Արտաքին հղումներ
Կատեգորիա:Հասարակական շարժումներ Կատեգորիա:Ֆեմինիզմ Կատեգորիա:Կանայք պատմության մեջ
Ասմիր Բեգովիչ
Ասմիր Բեգովիչ (Asmir Begović, ), բոսնիացի ֆուտբոլիստ, անգլիական «Չելսի» ֆուտբոլային ակումբի ու Բոսնիա և Հերցեգովինայի հավաքականի դարպասապահը։
«Պորտսմութ»
2003 թվականին Ասմիրը անգլիական «Պորտսմութ» ակումբի հետ կնքեց երիտասարդական պայմանագիր, իսկ 2 տարի անց պոմպեյների հետ կնքեց իր առաջին պրոֆեսիոնալ պայմանագիրը։ Երկարաժամկետ պայմանագրի կնքումից հետո խաղացողին սկսեցին վարձավճարով հանձնել կարգով ավելի ցածր թիմերի այն նպատակով, որ ֆուտբոլիստը փորձառու դառնա թիմի հիմնական կազմում խաղալիս։ Վարձակալների երկար ցանկում առաջին ակումբը դարձավ բելգիական «Լա Լուվյերը»։ Բելգիական ակումբի կազմում Ասմիրը անցկացրեց ընդամենը 2 խաղ, ինչից հետո վերադարձավ Անգլիա, որտեղ սկսեց հանդես գալ «Մակլսֆիլդ Թաունում»։ Վերջինս նրան վարձակալեց 2006-2007 մրցաշրջանում։ Բեգովիչը նոր ակումբում իր նորամուտը նշեց 2006 թվականի նոյեմբերի 25-ին «Ստոկպորտ Քաունթիի» դեմ խաղում, երբ հանդիպման 80-րդ րոպեին փոխարինեց վնասվածք ստացած Ջոնի Բրեյնին ։ Սակայն հետագայում վարձակալության համաձայնությունը ժամկետից շուտ չեղարկվեց, քանի որ ֆուտբոլիստը ծնկի վնասվածք ստացավ ։ «Մակլսֆիլդ Թաունի» կազմում խաղացողը անցկացրեց ընդամենը 3 հանդիպում։
2007 թվականի օգոստոսին Բեգովիչը վարձավճարով հանձնվեց «Բորնմութին»։ Ակումբների միջև վարձակալական պայմանագիրը կնքվեց կես տարի ժամկետով ։ Սակայն 2007 թվականի հոկտեմբերի 11-ին Ասմիրը շտապ հետ կանչվեց չերիզների կազմից ։ 2007 թվականի դեկտեմբերի 8-ին Պրեմիեր Լիգայի շրջանակներում «Ասթոն Վիլլայի» դեմ կայացած խաղին ֆուտբոլիստը հայտնվեց «Պորտսմութի» հայտացուցակում։ Կապույտների հայտացուցակում խաղացողը 16 համարի ներքո էր, սակայն տվյալ խաղում նա ստիպված եղավ խաղին հետևել պահեստայինների նստարանից։
2008 թվականի մարտին Բեգովիչը մինչև մրցաշրջանի ավարտը վարձակալական հիմունքներով պայմանագիր կնքեց «Յովիլ Թաունի» հետ «Պորտսմութի» արտոնյալ իրավունքով՝ ըստ որի վերջինս ցանկացած պահի կարող է խաղացողին հետ կանչել ։ 2008 թվականի մարտի 29-ին «Բրիստոլ Ռովերսի» դեմ խաղում Ասմիրը գլովերսների կազմում նշեց իր նորամուտը, որի ժամանակ իր դարպասն անառիկ պահեց ։ Որոշ ժամանակ անց խաղացողը ևս մեկ հանդիպում անցկացրեց գլովերսների կազմում, ինչից հետո թիմի հիմնական դարպասապահի ապահովության համար կրկին հետ կանչվեց պոմպեիների ղեկավարության կողմից ։ 2008 թվականի հունիսին «Յովիլ Թաունի» գլխավոր մարզիչ Ռասել Սլեյդը հայտարարեց, որ ուզում է բոսնիացի ֆուտբոլիստին կրկին վարձակալել այն բանից հետո, երբ գլովերսների մեկ այլ դարպասապահ Սթիվ Միլդենհոլը համալրեց «Սաութենդ Յունայթեդի» կազմը ։ Սակայն ֆուտբոլիստի վերադարձը «Հայիշ Պարկ» մեկ շաբաթով հետաձգվեց՝ կապված Բեգովիչի պապիկի մահվան հետ ։ 2008 թվականի օգոստոսին Ասմիրը վարձակալական հիմունքներով կրկին տեղափոխվեց «Յովիլ Թաուն»։ Վարձակալական պայմանագիրը կնքվեց 3 ամսով ։ Ասմիրը գլովերսների կազմում անցկացրեց 14 հանդիպում՝ կարողանալով 3 խաղում գնդակ չընդունել սեփական դարպասը։
2009 թվականի մայիսի 18-ին Ասմիրը «Պորտսմութի» կազմում իր նորամուտը նշեց «Սանդերլենդի» դեմ խաղում, որն ավարտվեց 3:1՝ հօգուտ պոմպեիների ֆուտբոլիստների ։ Կապույտների կազմում իր նորամուտը նշելուց հետո խաղացողն իր տպավորություններով կիսվեց լրագրողների հետ.
Նույն թվականի հոկտեմբերին Բեգովիչը վարձակալական հիմունքներով տեղափոխվեց «Իփսվիչ Թաուն» ։ Վարձակալությունը պետք է երկարաձգվեր մինչև 2010 թվականի հունվարի 16-ը, սակայն նոյեմբերի 23-ին ֆուտբոլիստը հետ կանչվեց «Պորտսմութի» կազմ՝ կապված պոմպեիների հիմնական դարպասապահ Դևիդ Ջեյմսի վնասվածքի հետ ։ «Պորտսմութ» վերադառնալուց հետո խաղացողն ամրապնդվեց թիմի հիմնական կազմում և 2009-10 մրցաշրջանում անցկացրեց 15 հանդիպում։
«Ստոկ Սիթի»
Մինչ «Ստոկ Սիթիի» հետ պայմանագրի ստորագրումը, Բեգովիչը բանակցությունների մի քանի փուլ է անցկացրել «Տոտտենհեմ Հոտսպուրի» հետ, սակայն որոշել է հրաժարվել տվյալ ակումբի առաջարկից խիստ «սպորտային պատճառներից» ելնելով։ Պոմպեիների կազմից խաղացողի հեռանալու գլխավոր պատճառներից մեկը դարձել է «Պորտսմութի» ֆինանսական դրության վատթարացումը ։ Որոշ ժամանակ անց պարզ դարձավ նաև, որ «Պորտսմութը» «Տոտտենհեմ Հոտսպուրին» պետք է վերադարձնի 1 միլիոն ֆունտ, որը կապույտների հաշվին է փոխանցվել որպես ֆուտբոլիստի տրանսֆերի առաջին տրանշ ։
2010 թվականի ապրիլի 25-ին Բեգովիչի նորամուտը «Ստոկ Սիթիի» կազմում տեղի ունեցավ «Չելսիի» դեմ խաղում, որտեղ նա 35-րդ րոպեին փոխարինեց վնասվածք ստացած Թոմաս Սյորենսենին։ Այդ հանդիպման ժամանակ Ասմիրը բաց թողեց 5 գնդակ, իսկ «Չելսին» հաղթեց 7:0 հաշվով ։ 2010 թվականի մայիսի 1-ին «Էվերթոնի» դեմ խաղում, որն ավարտվեց 0:0 հաշվով, բոսնիացին գոնչարովների կազմում անցկացրեց իր առաջին «չոր» հանդիպումը ։ Նա խաղաց նաև այդ մրցաշրջանի վերջին՝ «Ֆուլհեմի» և «Մանչեսթեր Յունայթեդի» դեմ խաղերում։ 2010-11 մրցաշրջանի սկզբին Բեգովիչը Թոնի Պուլիսից ստացավ 1 համարի մարզաշապիկը։ Որոշ ժամանակ անց շշուկներ հայտնվեցին բոսնիացու՝ «Չելսի» հնարավոր տեղափոխության մասին, սակայն գոնչարովների ղեկավարությունը հրաժարվեց վաճառել ֆուտբոլիստին։ Այս իրադարձությունից հետո Ասմիրը հրաժարվեց մասնակցել Ֆուտբոլային լիգայի գավաթի շրջանակներում կայացած «Շրուսբերի Թաունի» դեմ խաղին ։ Թոնի Պուլիսը հայտարարեց, որ այդ քայլը համարվում է զայրացուցիչ ։ Անձամբ ֆուտբոլիստը ժխտեց կատարվածը ։
Անկախ եղելությունից Բեգովիչը մրցաշրջանում իր առաջին խաղն անցկացրեց Ֆուտբոլային լիգայի գավաթի հաջորդ փուլում՝ «Ֆուլհեմի» դեմ խաղում։ Պրեմիեր Լիգայում առաջին խաղը Բեգովիչն անցկացրեց 2010 թվականի հոկտեմբերի 30-ին «Էվերթոնի» դեմ՝ կրկին փոխարինելով վնասվածք ստացած Թոմաս Սյորենսենին ։ Այս իրադարձությունից հետո բոսնիացին դարձավ թիմի հիմնական դարպասապահը և հաշտվեց Թոնի Պուլիսի հետ ։ 2011 թվականի փետրվարին «Արսենալից» պարտություն կրելուց հետո, Բեգովիչը հայտարարեց, որ իրեն դուր է գալիս այն, թե ինչպիսի ընթացքով է «Ստոկ Սիթին» կատարելագործվում ։
2013 թվականի նոյեմբերի 2-ին Ասմիրը կարողացավ գոլ խփել «Սաութհեմփթոնի» դեմ տնային խաղում՝ 12-րդ վայրկյանին գնդակն իր տուգանայինից հարվածելով և գրավելով հակադիր դարպասը ։ Այդ գոլը գրանցվեց Գինեսի ռեկորդների գրքում՝ որպես ֆուտբոլի պատմության ամենահեռու տարածությունից խփված գոլ. Բեգովիչը Արթուր Բորուցի դարպասը գրավեց 91,9 մետր հեռավորությունից ։
Կանադա
Ասմիրը Կանադայի երիտասարդական հավաքականի կազմում հայտնվեց 2007 թվականի աշխարհի երիտասարդական առաջնությանը, անմիջապես այն բանից հետո, երբ առաջնության պրոմոընկերությունում դարձավ «Adidas» ապրանքանիշի գովազդային մոդելը։ Նա մի քանի սեյվ արեց Չիլիի դեմ հանդիպման ժամանակ, սակայն դա չփրկեց թխկու տերևների հավաքականին 0:3 հաշվով ջախջախիչ պարտությունից։ 3-րդ տուրի վերջում Կոնգոյի դեմ խաղում Բեգովիչը դուրս եկավ իր տուգանային հրապարակից, որպեսզի կանխի խաղացողի մեն մենակ դուրս գալը։ Սակայն կարմիր սատանաների հարձակվողը որոշեց գնդակը անցկացնել դարպասապահի վրայով։ Դարպասապահին այլ բան չէր մնում անել, քան թռչել գնդակի վրա՝ այն ձեռքերով հետ մղելով։ Ասմիրին կարմիր քարտ ցույց տրվեց, և կանադական թիմի կիսապաշտպան Ջոնաթան Բոլյո-Բորգոն ստիպված եղավ կանգնել դարպասին, քանի որ բոլոր 3 հնարավոր փոփոխություններն օգտագործված էին ։
2007 թվականի օգոստոսի 14-ին 20-ամյա Բեգովիչը հրավիրվեց Կանադայի առաջին հավաքական՝ Իսլանդիայի հավաքականի դեմ ընկերական խաղին, բայց այդ հանդիպմանը նա այդպես էլ խաղադաշտ դուրս չեկավ ։
2008 թվականի նոյեմբերին խաղացողը ևս մեկ հրավեր ստացավ Կանադայի հավաքական, սակայն կրկին խաղաժամանակ չստացավ։ Կանադայի հավաքականի գլխավոր մարզիչը նախընտրում էր Լարս Հիրշֆելդին։ Խաղացողը «Պորտսմութի» մարզչական շտաբի ցանկությամբ, այն է ֆուտբոլիստին թողնել թիմում մինչմրցաշրջանային նախապատրաստության, բաց թողեց ԿՈՆԿԱԿԱՖ 2009-ի ոսկե գավաթը։ 2009 թվականի հունիսի վերջին խաղացողը Բոսնիայի հավաքականի գլխավոր մարզիչ Միրոսլավ Բլաժևիչի հետ զրուցեց վիշապների կազմում իր հնարավոր նորամուտի մասին։ Շատ բոսնիական ԶԼՄ-ներ հավաստում էին, որ տվյալ զրույցից հետո Բեգովիչը որոշել է հանդես գալ այն երկրի ազգային թիմում, որտեղ ծնվել է ։ Սակայն 2009 թվականի հուլիսի 12-ին «TEAM 1040» ռադիոյի «Full-Time: Vancouver’s Soccer Show» հաղորդման ժամանակ Ասմիրը հայտարարեց թխկու տերևների հավաքականում իր ելույթները շարունակելու մտադրության մասին ։ Այդ նույն հարցազրույցի ժամանակ նա ասաց.
Բոսնիա և Հերցեգովինա
Սակայն 2 ամսից էլ քիչ ժամանակ անց Բեգովիչը փոխեց իր որոշումը։ 2009 թվականի օգոստոսի 21-ին նա ընդունեց Բոսնիայի ֆուտբոլի ֆեդերացիայի՝ 2010 թվականի աշխարհի առաջնության ընտրական փուլի 2 խաղերի հրավերը։ Առաջին հանդիպումը արտագնա էր և կայացավ 2009 թվականի սեպտեմբերի 5-ին Հայաստանի հավաքականի դեմ։ 2-րդ խաղը տնային էր, որտեղ վիշապների հակառակորդը դարձավ Թուրքիայի ազգային թիմը։ Հանդիպումներից մեկի նախախաղյա նախապատրաստումից առաջ Ասմիրը բոսնիական վեբ-պորտալին հարցազրույց տվեց՝ հայտարարելով հետևյալը.
2 խաղերում էլ դարպասապահը խաղաժամանակ չստացավ։ Բացի այդ, խաղացողն իր նորամուտը դեղնակապույտ մարզաշապիկով նշեց արդեն ընտրական փուլի հաջորդ շրջանում՝ Էստոնիայի հավաքականի դեմ խաղում, երբ 92-րդ րոպեին փոխարինեց վնասվածք ստացած Կենան Հասագիչին ։ Բոսնիայի հավաքականն այդ խաղում հաղթեց 2:0 հաշվով։ 2010 թվականի մարտի 3-ին Գանայի հավաքականի դեմ խաղում ֆուտբոլիստն անցկացրեց մի ամբողջ խաղակես։ Բոսնիացիները հաղթեցին 2:1 հաշվով, իսկ անձամբ ֆուտբոլիստը ոչ մի գնդակ բաց չթողեց ։ Վիշապների կազմում իր առաջին լիարժեք խաղը Ասմիրն ացկացրեց 2010 թվականի մայիսին Շվեդիայի հավաքականի դեմ խաղում։ Բոսնիան այդ խաղում պարտվեց 4:2 հաշվով։ Բոսնիական ԶԼՄ-ների կարծիքով Բեգովիչը լավ հանդիպում անցկացրեց, իսկ բաց թողած գոլերի պատճառը վիշապների վատ պաշտպանությունն էր։ Սակայն այդ նույն ԶԼՄ-ները «հարձակվեցին» նրա վրա այն բանից հետո, երբ դարպասապահը թողեց ազգային հավաքականի իր դիրքը Սլովակիայի հավաքականի դեմ ընկերական խաղի նախօրյակին ։
Հավաքականի խաղեր և բաց թողած գնդակներ
'''Ընդհանուր. 49 խաղ / 52 բացթողած գոլ, 26 հաղթանակ, 8 ոչ ոքի, 15 պարտություն։'''
Անձնական կյանք
Ասմիրը ծնվել է Տրեբինե քաղաքում, որն այդ ժամանակ մտնում էր ՀՍՖՀ-ի տարածքի մեջ, իսկ այժմ՝ Բոսնիա և Հերցեգովինայի մաս է ։ Նրա հայրը՝ Ամիր Բեգովիչը, եղել է տեղական «Լեոտար» ակումբի դարպասապահը, ինչպես նաև հանդես է եկել Բուգոյնոյի «Իսկրայի» կազմում։ Հարավսլավիայի փլուզման ժամանակ ֆուտբոլիստն իր ընտանիքի հետ տեղափոխվեց Գերմանիա։ Երբ Ասմիրը դարձավ 10 տարեկան, ընտանիքը տեղափոխվեց կանադական Էդմոնտոն քաղաք ։ 2004 թվականին նրանք վերադարձան Գերմանիա, որպեսզի խաղացողը հաճախի մանկապատանեկան դպրոց։ Ասմիր Բեգովիչն ամուսնացած է ամերիկուհու հետ, զույգն ունի Թեյլոր անունով աղջիկ ։
Արտաքին հղումներ
Կատեգորիա:Կանադացի ֆուտբոլիստներ Կատեգորիա:Բոսնիա և Հերցեգովինայի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Բոսնիա և Հերցեգովինայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի դարպասապահներ Կատեգորիա:Գինեսի գրքի ռեկորդակիրներ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Օրիա (այլ կիրառումներ)
Օրիա, կարող է վերաբերել՝
Եղիշե Թոփչյան
Եղիշե Թոփչյան, հրապարակախոս, հասարակական-քաղաքական գործիչ։ ՀՀԴ կուսակցության անդամ։
Գործունեություն
Եղել է ուսուցիչ Շիրակի շրջանում։ 1898 թվականից եղել է սոցիալական գիտությունների ունկնդիր նախ Պետերբուրգի, ապա՝ Բեռլինի համալսարանում։ 1905 թվականին Թիֆլիսում մասնակցել է հեղափոխական խմորումներին։ 1907 թվականին ՀՀԴ 4-րդ ընդհանուր ժողովում ընտրվել է արևելյան բյուրոյի անդամ։ 1908 թվականին անցել է Կարին, հիմնել «Հառաջ» շաբաթաթերթը (լույս է տեսել 1909 թվականի մայիսի 24-ից)։ Դավադրաբար սպանվել է Կ. Պոլսից Կարին վերադարձի ճանապարհին։
Ծանոթագրություններ
Կատեգորիա:Հայ քաղաքական գործիչներ Կատեգորիա:Հայ հասարակական գործիչներ Կատեգորիա:Հայ հրապարակախոսներ Կատեգորիա:ՀՅԴ անդամներ
Օրդու (այլ կիրառումներ)
Օրդու, կարող է վերաբերել՝
Օրթուզի (այլ կիրառումներ)
Օրթիզի, կարող է վերաբերել՝
Dangerous Night
«Dangerous Night», 30 Seconds to Mars խմբի America հինգերորդ ստուդիական ալբոմի երկրորդ սինգլը։ Երգի հեղինակներն են Ջարեդ Լետոն ու Սթիվի Այելլոն, իսկ որպես պրոդյուսեր հանդես է եկել նաև Zedd-ը։ «Dangerous Night» երգի հնչողությունը տարբերվում է խմբի նախորդ աշխատանքներից․ այն ավելի մեղմ է և ներառում է EDM-ի տարրեր ։
Երգի մասին
«Dangerous Night» երգի հեղինակն ու պրոդյուսերը խմբի վոկալիստ Ջարեդ Լետոն է։ Որպես համահեղինակ հանդես է եկել երաժիշտ Սթիվի Այելլոն, որպես համապրոդյուսեր՝ Zedd-ը ։ 2018 թվականի հունվարի 23-ին Thirty Seconds to Mars խումբը հայտարարել է, որ «Dangerous Night» երգը կդառնա իրեն թողարկվելիք հինգերորդ ստուդիական ալբոմի երկրորդ սինգլը ։ Երգի պրեմիերան կայացել է Beats 1 ռադիոշոուի եթերում ։
«Dangerous Night» երգը ներառում է EDM-ի, էմբիենթի ու արենա ռոքի տարրեր։ ABC Radio-ի գրախոսությունում նշվել է, որ «Dangerous Night» «ավելի անձնական երգ է»՝ համեմատած խմբի նախորդ աշխատանքների հետ, բայց միևնույն ժամանակ նրանում մնացել են հիմներին հատուկ երաժշտական տարրեր ։ CBS Radio-ի կողմից երգը բնութագրվել է որպես «արենայում կատարելու համար պատրաստ ռոք հիմն» ։ Billboard ամսագրի գրախոսականում խոսվում է այն մասին, որ երգը դարձել է մեկնակետ խմբի համար հարդ ռոք հնչողությունից հեռանալու համար ։
Thirty Seconds to Mars խումբը «Dangerous Night» երգով առաջին անգամ ելույթ է ունեցել 2018 թվականի հունվարի 25-ին՝ Ուշ շոու Սթիվեն Կոլբերի հետ հեռուստահաղորդման ընթացքում։ Շենոն Լետոն ներկա չի եղել այդ կատարմանը, իսկ որպես երրորդ երաժիշտ հանդես է եկել Սթիվի Այելլոն ։
Ծանոթագրություններ
Կատեգորիա:2018 երգեր
Գրիգորի Լանդսբերգ
Գրիգորի Սամուիլովիչ Լանդսբերգ (Григорий Самуилович Ландсберг, ), խորհրդային ֆիզիկոս, ԽՍՀՄ ակադեմիկոս (1946)։
Կենսագրություն
Ավարտել է (1913) Մոսկվայի համալսարանը և 1913-1915, 1923-1945, 1947-1951 թվականներին դասավանդել է նույն համալսարանում (1923 թվականից՝ պրոֆեսոր)։ 1934 թվականից աշխատել է ԳԱ ֆիզիկայի ինստիտուտում։ Աշխատանքները վերաբերում են օպտիկային ու սպեկտրոսկոպիային։ 1926 թվականին առաջինն է հետազոտել լույսի մոլեկուլային ցրումը բյուրեղներում։
Հայտնգործություններ
1928 թ. Լանդսբերգը Ի. Մանդելշտամի հետ հայտնագործել է լույսի կոմբինացիոն ցրման երևույթը (Չ. Ռամանից և Կ. Ս. Կրիշնանից անկախ), իսկ 1931 թ.՝ լույսի ընտրական ցրման երևույթը։
Օրգանական մոլեկուլների հայրենական սպեկտրոսկոպիայի հիմնադիրն է։ Մշակել է մետաղների ու համաձուլվածքների, ինչպես նաև օրգանական բարդ խառնուրդների սպեկտրային վերլուծության մեթոդները (ԽՍՀՄ պետական մրցանակ, 1941)։ Օպտիկայի հայտնի դասընթացի հեղինակն է, ֆիզիկայի տարրական դասագրքի (1-3 հատորներ) խմբագիրը։
Օրդովկա (այլ կիրառումներ)
Օրդովկա, կարող է վերաբերել՝
Գրիգորի Լանդսբերգ
Պարգևներ
Պարգևատրվել է Լենինի 2 շքանշանով։
Ծանոթագրություններ
Կատեգորիա:Խորհրդային ֆիզիկոսներ Կատեգորիա:Մոսկվա քաղաքում մահացածներ Կատեգորիա:Ռուս ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:20-րդ դարի ֆիզիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Մոսկվայի պետական համալսարանի պրոֆեսորներ‎ Կատեգորիա:Խորհրդային գյուտարարներ Կատեգորիա:Մոսկվայի պետական համալսարանի դասախոսներ Կատեգորիա:Մոսկվայի պետական համալսարանի շրջանավարտներ Կատեգորիա:Ռուս գյուտարարներ Կատեգորիա:Ֆիզիկամաթեմատիկական գիտությունների դոկտորներ
Օրդինսկի շրջան (այլ կիրառումներ)
Օրդինսկի շրջան, կարող է վերաբերել՝